PREMIERE PARTIE 45 



et ne la peut ayséement getter quant il a 

 dedans le corps cher superflue ou pustules 

 ou humeurs sur ladicte cure. Le signe 

 que l'oyseau garde trop sa cure et qu'il l'a 

 encores est quant il tramble sur le poing. 

 Le remède pour la luy faire getter et 

 randre est : ne le paistz point jusques 

 qu'il l'aura randue; et, si ce jour il ne la 

 gette, lendemain la luy fais getter et 

 randre par la façon et manière qui s'ensuit : 

 prans du gras de lart bien refroischi en 

 deux ou trois sortes de eaues bien frois- 

 ches et ung peu de sel menu et de pouldre 

 de poivre, et en fais une pillule, laquelle 

 luy feras avaler ; puis après attens qu'il 

 l'ait gettée; et, s'il ne gette ladicte cure, 

 prans ce qu'il aura getté et le broyé et 

 moillie, et metz en ung drapeau, et le fais 

 fleurer à l'oyseau ; et lors il randra ladicte 

 cure. Ou autrement donne luy du gros 

 d'une fève en deux ou trois tronsons, de 

 la racine de l'erbe appellée esclere enve- 

 lopée en bonne cher pour celer l'amer- 



